Publication: Magyar Közlöny
Issue: MK-2002-88 (Year: 2002, Number: 88)
Era: 1990-2004
Section: — 2/1988. (V. 19.) IM rendelet az igazságügyi szakértõkrõl
Paragraph Index: 373

3. A gazdaságigazgatással kapcsolatos állami, önkormányzati feladatok A gazdaságigazgatással kapcsolatos állami, önkormányzati feladatokra vonatkozó tananyagrész elsajátításával a köztisztviselõ ismerje meg a gazdaságigazgatás alkotmányos kereteit, különös tekintettel a piacgazdasági viszonyok érvényesülését biztosító alkotmányos garanciákra. A köztisztviselõnek ismernie kell az állam gazdaságirányítási feladatainak ellátását szolgáló intézmények körét, valamint az általuk ellátott legfontosabb feladatokat. Ez utóbbi körbe tartozóan a köztisztviselõnek ismernie kell az áruk és szolgáltatások szabad mozgásának biztosítására, a munkaerõpiac állami szabályozási rendjére, a gazdasági verseny felügyeletére, valamint a fogyasztóvédelemre vonatkozó szabályozás rendjét és fõ elemeit. A köztisztviselõnek ismernie kell a helyi önkormányzatok gazdaságigazgatással kapcsolatos legfontosabb feladatait, valamint a feladatok ellátását biztosító önkormányzati intézmények rendszerét.

Source: https://magyarkozlony.hu/hivatalos-lapok/8208ee834e985ec162432e67d12fac2c62a0dfa1/dokumentumok/c11b42cee250ee7c58c28cebee78b11bb02d9607/letoltes